Շատ պետքական գործի է ձեռնամուխ եղել Կարեն Սմբատյանը: Նա ձևավորում է հայկական հեքիաթներ, լեգենդներ, ավանդություններ: Բայց, ցավոք սրտի, այն, ինչ Կոջոյանը, հենվելով հին հայկական արվեստի հանճարեղ տրադիցիաների վրա, կարողացավ դարձնել իր սեփականությունը, Սմբատյանի մոտ դեռ կեղծ-հին է հնչում: Վերջերս «Կոմսոմոլեց» թերթի խմբագրությունում կազմակերպված ցուցահանդեսը, որտեղ, ի դեպ ասած, արվեստագետը ներկայացված էր ավելի հետաքրքիր աշխատանքներով, ցույց տվեց, որ նրա աշխատասիրությանը և սերը դեպի իր հարազատ ժողովրդի անցյալը, հիմք են տալիս հուսալու, ոը մենք դեռ կտեսնենք նրա ստեղծած և ինքնուրույն մեկնաբանություններ ունեցող շատ գործեր: